**Margus Kolga** (sündinud 1. mail 1966, Tallinn) on Eesti riigiametnik ja diplomaat.

Elulugu
-------

Kolga asus 1984. aastal õppima Tartu Ülikooli ajaloo erialal, kraadi omandas ta 1999. aastal.

1992. aastal asus ta tööle Eesti Kaitseministeeriumis, 1992-1994 töötas ta varustus- ja logistikaosakonnas laekurina. 1994. aastal edutati kaitsepoliitika büroo juhatajaks, alates 1995. aastast töötas julgeolekupoliitika osakonna juhatajana.

Aastatel 1996–2003 töötas ta kaitseministeeriumi asekantslerina, vastutades poliitika planeerimise, rahvusvaheliste suhete ja avalike suhete eest ja valmistades ette Eesti NATO-sse integreerimist. 2003. aasta juulis mõisteti ta süüdi ametiseisundi kuritarvitamises, riigisaladuse avalikustamises ja dokumendi võltsimises ning temalt mõisteti välja 48 600 krooni. Kuritegude ilmsikstulekul lahkus ta kaitseministeeriumi asekantsleri ametikohalt.

2003. aasta sügisest 2007. aasta märtsini töötas Kolga Balti Kaitsekolledžis konsultandi ja projektijuhina. 2004. aastal liitus ta Kaitseministeeriumi sõjanduse ning julgeoleku- ja kaitsepoliitika terminoloogiakomisjoniga, kus on tegev siiani.

2007. aasta märtsis asus Kolga tööle Eesti Välisministeeriumis 1. poliitikaosakonna (julgeolekupoliitika ja rahvusvaheline julgeolekupoliitika) peadirektori ametikohal. 2010. aastal määras Vabariigi president ta Eesti alaliseks esindajaks Ühinenud Rahvaste Organisatsiooni juures, kus ta töötas sama aasta novembrist 2015. aasta juulini.

Ametipostilt Eestisse naasesedes asus ta tööle Riigikantseleis, et koordineerida uue julgeolekupoliitilise strateegia koostamist. 2016. aasta keskel asus ta taas tööle välisministeeriumis, kus juhtis ÜRO Julgeolekunõukogu kampaania töörühma.

Aastatel 2019–2022 oli Kolga Eesti suursaadik Rootsis. Volikirja andis ta Rootsi kuningale üle 10. oktoobril 2019. 2022. aasta augustis naasis ta Tallinna ja asus tööle välisministeeriumi poliitika plaanimise osakonna peadirektorina.

#### Isiklikku

Kolga perekonnas on kolm last: poeg ja kaks tütart. Ta räägib inglise, soome ja vene keelt, mõistab saksa keelt.

Tunnustus
---------

* Valgetähe IV klassi teenetemärk – 2002
* Kaitseministeeriumi I klassi teeneterist

Teoseid
-------

* "Vene impeeriumi rahvaste punane raamat" (koos Jüri Viikbergi, Igor Tõnuristi ja Lembit Vabaga; Tallinn, Vagabund 1993)

Viited
------

1. 1 2 3 4 5 6 7 8  "CV MARGUS KOLGA" (PDF). *Rahvusvaheline Kaitseuuringute Keskus*. 2018.
2. ↑  "TARTU ÜLIKOOL: LÕPETANUTE TÄHESTIKULINE NIMEKIRI". *Tartu Ülikool*. Originaali arhiivikoopia seisuga 20. juuli 2016. Vaadatud 6. augustil 2015.
3. ↑  Teder, Merike (18. juuni 2015). "Asekantsleriks kandideerib korruptsiooni tõttu sellest ametist lahkunud Kolga". *Postimees*.
4. ↑  Margus Kolga töötab Balti Kaitsekolledis, EPL, 10. september 2003
5. ↑  Ratt, Kadri (15. juuni 2010). "Ilves nimetas ametisse mitu uut suursaadikut". *Postimees*.
6. ↑
7. ↑  "Eesti suursaadik Rootsis andis üle volikirja". *Eesti Välisministeerium*. 11.10.2019.
8. ↑  "Suursaadik Margus Kolga hüvastijätukiri rootsieestlastele". *Eestlased Rootsis*. 18.08.2022.
9. ↑  "Teenetemärkide kavalerid". *Vabariigi Presidendi Kantselei*. Vaadatud 05.08.2015.

Välislingid
-----------

* Margus Kolga Diplomaatia artiklid